millega muudetakse otsust nr 529/2013/EL, et lisada sellesse Horvaatia Vabariigi metsa majandamise võrdlustase, metsa määratlemise minimaalsed väärtused ja heite arvutamise baasaasta

SELETUSKIRI

Euroopa Parlamendi ja nõukogu 21. mai 2013. aasta otsus nr 529/2013/EL maakasutuse, maakasutuse muutuse ja metsandusega seotud tegevustest tuleneva kasvuhoonegaaside heite ja sidumise arvestuseeskirjade ning nimetatud tegevustest tulenevate meetmetega seotud teabe kohta jõustus 7. juulil 2013 pärast selle avaldamist Euroopa Liidu Teatajas L 165 18. juunil 2013. Kõnealuse otsuse II lisas sätestatakse liikmesriikide metsa majandamise võrdlustasemed, V lisas metsa määratlemise minimaalsed väärtused ja VI lisas heite arvutamise baasaastad või -perioodid.

Pärast Horvaatia Vabariigi ühinemist Euroopa Liiduga 1. juulil 2013 peaksid otsuse nr 529/2013/EL II, V ja VI lisa sisaldama võrdlustaset, metsa määratlemise väärtusi ja heite arvutamise baasaastat ka Horvaatia kohta. Horvaatia on esitanud kõnealuse teabe Euroopa Komisjonile.

(1)Võrdlustaseme esitatud väärtus on kooskõlas maakasutust, maakasutuse muutust ja metsandust käsitleva otsuse 2/CMP.7 liites nimetatud väärtusega ning metsa määratlemise väärtused ja baasaasta väärtus on kooskõlas väärtustega, mis on sätestatud Kyoto protokolli kohaselt esitatud Horvaatia Vabariigi esialgses aruandes.

Otsuse muutmise õiguslik alus on Horvaatia ühinemisakti artikkel 50. Muudatuse peab komisjoni ettepaneku alusel vastu võtma nõukogu.

1.ETTEPANEKU TAUST

Euroopa Parlamendi ja nõukogu 21. mai 2013. aasta otsus nr 529/2013/EL maakasutuse, maakasutuse muutuse ja metsandusega seotud tegevustest tuleneva kasvuhoonegaaside heite ja sidumise arvestuseeskirjade ning nimetatud tegevustest tulenevate meetmetega seotud teabe kohta jõustus 7. juulil 2013 pärast selle avaldamist Euroopa Liidu Teatajas L 165 18. juunil 2013. Kõnealuse otsuse II lisas sätestatakse liikmesriikide metsa majandamise võrdlustasemed, V lisas metsa määratlemise minimaalsed väärtused ja VI lisas heite arvutamise baasaastad või -perioodid.

Pärast Horvaatia Vabariigi ühinemist Euroopa Liiduga 1. juulil 2013 peaksid otsuse nr 529/2013/EL II, V ja VI lisa sisaldama võrdlustaset, metsa määratlemise väärtusi ja heite arvutamise baasaastat ka Horvaatia kohta. Horvaatia on esitanud kõnealuse teabe Euroopa Komisjonile.

2.ÕIGUSLIK ALUS, SUBSIDIAARSUS JA PROPORTSIONAALSUS

Otsuse muutmise õiguslik alus on Horvaatia ühinemisakti artikkel 50. Muudatuse peab komisjoni ettepaneku alusel vastu võtma nõukogu.

2015/0315 (NLE)

Ettepanek:

NÕUKOGU OTSUS,

millega muudetakse otsust nr 529/2013/EL, et lisada sellesse Horvaatia Vabariigi metsa majandamise võrdlustase, metsa määratlemise minimaalsed väärtused ja heite arvutamise baasaasta

EUROOPA LIIDU NÕUKOGU,

võttes arvesse Horvaatia Vabariigi ühinemisakti, eriti selle artiklit 50,

ning arvestades järgmist:

(1)Otsuse nr 529/2013/EL II lisas sätestatakse liikmesriikide metsa majandamise võrdlustasemed, V lisas metsa määratlemise minimaalsed väärtused ja VI lisas heite arvutamise baasaastad või -perioodid.

(2)Pärast Horvaatia Vabariigi ühinemist Euroopa Liiduga 1. juulil 2013 peaksid otsuse nr 529/2013/EL II, V ja VI lisa sisaldama võrdlustaset, metsa määratlemise väärtusi ja heite arvutamise baasaastat ka Horvaatia kohta.